
Sûriyê rîzbenda çekên kîmyayî ên xwe amade dike 

Sûriye razî bûye bi vê yekê ku heya dawiya 21’ê îlonê rêzbend- 
eke tewaw ji çekên kimyayî ên xwe bide. Şika vê yekê heye 
ku vî welatî li ser hev nêzîkî yek ton madeyên jehrî di qalibê 
çekên kimyayî de hebin. Li gor vê rêkeftina ku di navbera 
Rûsiye û Amerîkayê de li ser rewşa Sûriyê pêk hatiye, 
Dîmeşq dibe heya nîva sala dahatî ya Zayînî tevahiya çekên 
kimyayî ku gaza Arsinal e ji nav bibe. 

Rêûresma 26’ê Xermananê li 
binkeya Deftera Siyasî a PDKÎ birêve 
çû 

Rêûresma 21’mîn salvegera tero- 
ra sekreterê giştî yê PDKÎ Dr. Sadiq 
Şerefkendî û hevalên wî, bi beşdariya 
endamên rêberî, kadr û pêşmerge û 
malbatên partiyê, li baregea PDKÎ li 
Koyê birêve çû. 

Piştî birgeya despêkî a rêûresmê, pey- 
ama Deftera Siyasî a PDKÎ ji aliyê birêz 
Mîro Elyar Endamê Deftera Siyasî ve hat 
pêşkêşkirin, navbirî di peyamê de tekez 
li ser kesatiya D. Sadiq û herweha ar- 
manca Komara Îslamî ji terora wî kir. 
Birêz Elyar ragehand ku terora 
Şerefkendî û hevalên wî, bûye despêka 
qonaxek nû ji xebata rizgarîxwazane a 
gelê Kurd û herweha destê maşîna ter- 
ora Komara Îslamî li cîhanê kurt kir û bi 
hukmê dadgeha Mîkonosê jî terorîstbû- 
na rejîma Komara Îslamî bo cîhanê hate 
selimandin. 

Di beşên din ên rêûresmê de, piştî 
sirûda "Şepola Şîn”, helbestek bi navê 
"Şebengêk le tirîfe zêwînekanî be- 
fir” ji aliyê birêz Nahîd Husênî ve hat 
pêşkêşkirin. 

Piştî pêşkêşkirina peyama Lawan û 
Xwndekarên Demokrat ên Kurdistana 
îranê ji aliyê Serbest Urmiye ve, rêûresm 
bi Miqamek kurdî û parçe helbesta Sim- 
Vko Bêkes ve bi dawî ha. _ 




jiyana 
şervanê 
qehreman ê 
Kurd, Mêhdî 
Şêyxî di Agrî 
de bixwînin. 

Dadgeha Mîkonosê zalbûna dadper- 
werî, heqîqet û hêviyê 







































22.09.2013 



u 

03 

O 

ox 

5m 

o> 

C/3 


Dîsan 
gotûbêj! 

Şehab Xalidî 


K oşka Sipî ragehnadi- 
ye ku Barak Obama 
serkomarê Amerîkayê di 
nameyekê de bo Hesen Rûhanî 
ragehandiye ku hekî Tehran 
nîşan bide ku li pey bidestveanî- 
na çekên navikî de nine, Amerîka 
amade ye ku kêşeya xwe ya navikî 
di gel îranê çareser bike. 


Hesen Rûhanî jî ragehandiye ku 
îran tu carî çekên navikî çê nake. 
Ji aliyek din ve Xamineyî jî rage- 
hand ku em pêşwaziyê ji her- 
eketên rast ên dîplomatîk dikin 
û me bawerî bi nermrewiya qeh- 
remanane! heye, û em tu carî li 
pey bidestveanîna çekên navikî 
de nebûne. Xamineyî rêberê 
rejîma Komara îslamiya îranê 
pêştir jî ragehandibû ku li îslamê 
de çêkirina çekên navikî heram 
e, û gellek berpirsyarên din jî bi 
awayek eşkere ragehandin ku me 
tu carî hewil bo çêkirina çekên 
navik nedaye. 


Di rastî de li heyamê van çend 
salên ku gotûbêj di navbera 
welatên 5+1 de hebûye heya niha 
jî, çi pêşkevtinek di gotûbêjan de 
bi dest nehatiye, û tenê bo re- 
jîma îranê kuştina demê, siyas- 
eta domandina gotûbêjan bûye, û 
her di vê rastayê de şik û gumana 
vê hindê heye ku ew li binkeyên 
xwe yên navikî de mijûlî çêkirina 
çekên navikî bin. Lewra gellek 
asayî ye ku Xamineyî û Rûhanî 
bona derketina ji vê kirîza aborî 
û siyasî pirsa çênekirina çekên 
navikî û amadeyiya bo gotûbê- 
jan bi Amerîkayê re bînne ro- 
jevê, da ku rûyeke nermrewane 
û aştîxwazane ji deshilata xwe 
nîşan bidin, lewra tê çavnihêrîki- 
rin ku dîsan wek serdemê Xatemî 
hinek diruşmên nerm û xelkxapîn 
bidin da ku bikarin bala bîrûraya 
giştî bo aliyê xwe rakêşin, û dîsan 
hewlê bo mana zêdetir li ser 
deshilatê bidin. 


Lewra xelkê îranê daxwazkarê 
zexta zêdetir li ser rejîma îranê û 
lawazkirina vê rejîmê ne, û guma- 
na wan di vê de nine ku tenê riya 
rizgariya wan ji destê zordariyê, 
tenê rûxandina vê rejîma dijî gelî 
ye, û gotûbêj wek carên pêşîn wê 
bê encam bimînin. 

Deqa gotara Rêzdar Mîro Elyar endamê Deftera Siyasî 
a PDKÎ di rêûresma 26'ê Xermananê de 



Mêhvanên birêz! 

Hevalên xebatkar! 

Silav û ew dema we baş! 

Roaja 26’ê Xermanan 1371 (17’ê 
Septambera 1992) hevalên me 
Dr. Sadiq Şerefkendî sekreterê 
giştî ê PDKÎ, Kak fetah ebdulî 
nûnerê PDKÎ li der derveyî welat, 
Humayon Erdelan nûnerê PDKÎ 
li derveyî welat û herqweha Nûrî 
Dêhkordî çalakê siyasî û dostê 
PDKÎ li restorana Mîkonosê li 
Birlînê ji aliyê tîmeke mirovkuj a 
Komara îslamiya îranê ve hatin 
terorkirin. 

îro em li vir li hevciviyane da ku 
bi hevre carek din bîreweriya wî 
rêberê jêhatî û hevalên wî bilind 
ragirin û rêz ji xebata û fîdakariya 
wan bigrin. 

Em hatine ku wê cînayeta bi sam 
ya dijî neteweya Kurd û PDKÎ 
şermezar bikin, û vêzariya xwe ji 
terorîzmê eşkere bikin û rê nedin 
ku ew tawana û xedra giran ya re- 
jîma îranê li dijî neteweya Kurd ji 
bîr here. 

Jialiyê Deftera Siyasî a PDKÎ 
bixêrhatina mêhvanên rêzdar di- 
kim ku hatine vir û sipas bo we 
hemû rêzdaran ku di vê rêûresmê 
de beşdarî kiriye. 


Dr. Sadiq Şerefkendî 
naskirî bi Dr. Seîd ew 
serkirdeyê xwedî vêc 
û serkevtî bû, ku piştî 
terorkirina Dr. Qasim- 
lo rêbertiya PDKÎ girte 
destê xwedîşiyan ê xwe 
û nehêla ku alaya xeba- 
ta rizgarîxwaziya PDKÎ 
bikeve ser erdê, û nehêla 
ku pîlana dijî gelî ya re- 
jîma îranê ser bikeve û di- 
jmin bi PDKÎ dilxweş be. 

Her ew jêhatîbûnj û xwer- 
agiriya Dr. Şerefkendî bû 
çiqlê çavê dijminan, lewra 
biryar dan ku navbirî ji 
nav bibin. 

Di dîroka xebata rizgarîx- 
waziya neteweya me de 
pirr caran diyarokek tal 
pirr encam ducarî bûne. 
Her dema ku dijmin êrîşî 
ser rêberê tevgerê kiirbe 
û kuştibe, li hember de 
ew tevger jî bi têkçnê re 
berbirû bûye. 

Komara îslamiya îranê jî rast bi 
vê meremê ve Dr. Qasimlo teror 
kir. Lê kak Seîdê nemir nehêla 
ku ezmûna tal ya "şehîdkiirna 
rêber û bidawîhatina şoreşê" du- 
carî bibe û ew şanazî bi navê xwe 
nivîsand û rûpeleke nû ji xebat û 
,berxwedanê hilda. 

Biterorkirina Dr. Sadiq Şerefkendî 
dijmin valahiyek bi jan xiste nav 
PDKÎ, û derbeke giran li tevgera 
azadîxwaziya Kurdistana îranê 
xist, lê armanca sereke ya rejîmê 
ji terorê ku serîtevandina bi PDKÎ 
û serîtevandina bi PDKÎ û tevgerê 
bû, ser negirt û qet jî ser nagre, 
berevajî vê terorê xelkê Kurdis- 
tanê û bi taybetî ciwanên Kurd 
hişyartir kir û hesta neteweyî û 
bîra rizgarîxwaziyê di wan de bi- 
hêztir kir û baweriya Kurd bi Ko- 
mara îslamiya îranê ji nav bir. 

Ji aliyek din ve hukmê dadgeha 
Birlînê ku bi Dadgeha Mîkonosê 
navê xwe derxist li 10’ê Avrîla 
1997’an (21.01.1376) hate rage- 
handin, bi wateya tewaw ya pey- 
vê bû karesat ji Komara îslamiya 
îranê re. 

Dadgeha Mîkonosê li biryareke 


cesûrane de, û bi gellek belgeyên 
haşahilnegir ve pîlanên terorîstî 
ên rejîma Komara Îsîamiya îranê 
eşkere kirin û wek rejîmeke ter- 
orîstî bi bîrûraya giştî a cîhanê da 
nasandin. 

Di biryara Dadgeha Mîkonosê de 
hatiye ku: " Di demaa lêkolînan 
de derket ku deshiltdarên îranê 
ne tenê her kiryarên terorîstî 
pesend dikin û bi awayek bawer- 
pênekir bikujan xelat dikin, belkû 
bixwe pîlana wan şêwe teroran 
bi dijî wan mirovan dadirêjin ku 
tenê bi sedema bîrûbaweriya 
xwe ya siyasî ketine ber kerb û 
kînê. Wan neyarên xwe tenê bo 
parastina dehilatê bi kar dibin". 

Em dibînin ku heta derçûna 
biryara dadgeha Mîkonosê aliyê 
weha hebû ku bi awayekê şik 
û guman li terorîstbûna rejîma 
îranê de hebûn, piştî biryarê 
êdî ew şik û guman neman û ji 
hemûp aliyuekê re eşkere bû ku 
terorîzma dewletî bûye beşeke 
bingehîn ji siyaseta fermî ya Ko- 
mara Îslamî. Bila ez qala vê çendê 
bikim ku biryara dadgeha Mîko- 
nosê biryara dadgeheke asayî 
ya çend hefteyan û dadgehek 
fermayişî wek dadgehên ranê 
nebû, belkû biryara dadgeha 
Mîkonosê navê biryara dîrokê li 
ser hat danîn. 

Dadgeha Mîkonosê li welatê 
hiqûqî yê Alman wate yek ji 
welatên here demokratîk û mod- 
ern ê cîhanê de pêk hat,dadgeha 
serbixwe û xweî hitbar. 

Yek ji dadgehên herî pirrxerc ên 
dîroka Alman ku sê sal û nîvî dom 
kir, û di vî heyamî de 170 kes wek 
şahid hatin gazîkirin bo dadgehê 
û pirs li wan hatin kirin. 

ew şahid bi tenê di nav opozi- 
syonê de nehatibûn gilbijêrkirin, 
belkû hejmarek berçav ji wan alî- 
girê rejîmê yan bê alî bûn, û hej- 
marek jî pispor û şarezayê warên 
siyasî û terorîzmê bûn. 

Ji bo bikujan çend kes ji parêz- 
erên herî giran ên Alman jêre 
girtibûn. 

Ew hinda ku min zanyarî hebin 
heyas wê demê eva bo yeke- 

mîn car bû ku dadgeha welatekî 
rêberên welatek din ku di halê 
deshilatdariyê de ne, wek rêkxer 
û birêveberê cînayetekê tawa- 
nbar bike. Dadgehê bi awayek 
zelal berpirsatiya pîlandarêştin 
û terorkirina rêberên PDKÎ dix- 
estûyê "Komîteya tayet bi eme- 
lioyatên derveyî sînor". Herwe- 
ha bi awayek eşkere dibêje ku 
endamên vê komîteyê biryara 
kuştin û jinavbirina rêber û çal- 
akên opozisyonê dane. 

Elî Xamineyê rêberê wê demê 
û niha ê rejîma îranê, Ekber 
Haşimiyê Refsencanî serkomarê 
wê demê û serokê niha yê Kon- 
seya Diyarîkirina Bejewendiyên 
Nizamê, Elî Ekber Wilayetî wezîrê 
Karûbarên Derve ê wê demê û 
şêvirmendê Xamineyî li karûbarê 
derve de, Elî Felahiyan wezîrê îti- 
laata wê demê û endamê niha ê 
mecilsa Xibrigan, Muhsin Rizayî 
fermandê wê demê ê Sipaha Pas- 
daran, wate rêberên rejîmê li asta 
herî bilind ya deshilatê de. 

Biryara Dadgeha Mîkonosê ne 
tenê her pêwendiya di navbera 
îran û Alman, belkû pêwendiya di 
navbera îran û Yekîtiya Ewropayê 
de tûşî kirîzeke kûr ya dîplomasî 
kir ku niha jî şûnwarên wê her 
meye. 

Di 17’ê Avrîla 1997’an hefteyekê 
piştî derketina hukmê dadgehê 
parlemana Alman civînek hebû, 
ku wê rojê nûnerên tewaya firak- 
siyonan derheq biryara dadgeha 
Mîkonosê axivtin kirin û bi hevre 
terorîzma Komara îslamiya îranê 
şermezar kirin û piştevaniya xwe 
ji serxwebûna biryara dadgeha 
Mîkonosê eşkere kirin. 

Di perotokola civîna wê rojê ya 
parlementoya Alman de hatiye 
ku " Tewaya beşdarên civînê bo 
biryara cesûrane ya dadgeha 
çepik lêdan". 

Di Alman de 14 dîplomatên Îranî 
hatin derkirin, ji wan Husên 
Mûsewiyan balyozê îranê û 
Emanî Ferhanî serkonsolê rejîma 
îranê li Birlînê. 

Li 29’ê Avrîla 1997’an li Lokzam- 
borgê civîna Civata Wezîrên 
welatên YE’ê, bi hevre ew tawa- 
na rejîma îranê şermezar kirin, 
balyozên xwe ji îranê vexwendin 
û pêwendiyên dîplomatîk ên xwe 
bi îranê re bo heyamekê ragirtin. 





YE piştî vê ku tewaya mercên 
xwe bi ser îranê de sepandin, êdî 
piştre balyozên xwe şandin Teh- 
ranê. 

Bi gotina "Hans Yoaxim Êrîg" 
parêzerê malbatên goriyan, heta 
pêkhatina dadgeha Mîkonos 
Ewropa bibû cihê bê yasa û bê 
lêpirsîn bo terorîstên Îranî bi pa- 
sporta dîplomatîk ve. Lê biryara 
dadgeha Mîkonosê ew erd li jêr 
piyên terorîstan kire polên agir û 
cihên pirr tehlûke. 

Ewropa bi hebûna gellek bel- 
geyên cihê baweriyê, serî bi Ko- 
mara Îslamî da tevandin û ew 
neçar kirin ku soz bide ku êdî 
dest bo kiryarên terorîstî li nav 
xaka Ewropayê de nebe. 

Rohnkirina terora Viyenê 
Herçend ji rojên destpêkê ve bo 
me xelkek zêde guman di vê de 
nebûn ku Dr. Qasimlo û hevalên 
wî bi destê terorîstên Komara 
îslamiya îranê hatine şehîd kirin, 
lê dewleta wê demê ya Otrîşê rê 
neda ku dadgehek bona lêkolîna 
ji vê cînayetê pêk bê û tawana 
Komara îslamiya îranê ji aliyê 
dadgehê ve bihê eşkere kirin, lê 
biryara dadgeha Birlînê ew xedir 
cobran kir û tawana terora Viy- 
enê jî bi destê Komara îslamiya 
îranê rohn kir. 

Di biryara dadgeha Mîkonosê 
de piştî vê ku bi hûr qala ban- 
dora yekalîker ya PDKÎ di te- 
vgera Kurdistana îranê de tê ki- 
rin, dibêje: "Bona havîşkirina wê 
dengê, wate PDKÎ, rêberiya siyasî 
îranê biryar da ku rêberiya PDKÎ 
ne tenê di warê siyasî de serkût 


bike, belkû jinav jî bibe. 

Kuştina Dr. Qasimlo serokê wê 
demê yê PDKÎ li 13.07.1989 li Vi- 
yenê û ew terora ku li vir hatiye 
şermezarkirin (terorkirina Dr. 
Seîd), encamên vê biryarê ne. 
Ew hêla sor (bi xwîn) ku dibê 
em bêjin, biryara dadgehê ji vê jî 
eşkeretir e ku guman hêlabe. 

Zalbûna edalet, heqîqet û hêviyê 
bi ser dîktatoriyê de 
Bi dirêjahiya dîrokê dîktator û 
zilhêzan hewil dane ku dadper- 
weriyê bixendiqînin û rastiyan ji 
holê rakin û hêviya bi pêşerojê di 
dilê azadixwazan de vemirînin, 
lê serneketin û sernakevin, zor- 
dar dikarin ku mirovan bikujin, 
lê li hemberî dadperwerî, rastî 
û hêviyê de aciz û perîşan in û 
rojekên digîjin cezayê xwe. Hêvî 
hertim xwe bi ser cefa û cehlê de 
diselimînin. 

Hevalên Rêzdar! 

Di axtina xwe de min qala 
boçûnên dadgeha Mîkonosê der- 
heq rol û bandora PDKÎ li tevgera 
Rojihalta Kurdistanê de kir. 

Eva ku xelk weha li ser PDKÎ 
difikirin ku çavnihêriyek taybet 
lê hene, em pê serbilind in, lê ew 
yek karê me sanahî nake, bere- 
vajî erk û berpirsatiyek girantir jî 
dixe ser milên me. 

Bi taybetî ku îro rojê guhertin 
gellek bilez pêk tên û li tev par- 
çeyên Kurdistanê de xebat bbi 
awayên curbicur di holê de ye, 
hêzên siyasî ên Kurd ketine ber 
ceribandineke giring ya dîrokê. 


Eva resaleta me endam û alîgir û 
xemxorê tevgerê ye ku bi hewl û 
tekoşîna berdewam a xwe kar bo 
vê bikin ku PDKÎ her bi vî awayî 
hêjayî çavnihêrî û baweriya xelkê 
bimîne û her bi vî awayî bibe kel- 
ha qahîm ya Kurdayetî, û di asta 
navneteweyî de hisab jêre bê ki- 
rin. PDKÎ divêt heya gihîştina bi 
hêviyên bilind ên neteweyî rola 
xwe ya dîrokî bilîze û bi alîkarî û 
hevdengiya hêzên siyasî ên din, 
tevgera rizgarîxwaziya Kurdis- 
tana îranê nêzîkî armancê bike. 
Elinda xebata azadixwaziya 
Kurdan rohn e, û bi parastina 
yekrêziyê û tekoşîna bê rawes- 
tan em dikarin serkevtinê bi dest 
bixin. 

Em nabe rê bidin ku bê hêvîtî 
wek dijminê mezin ê azadiyê 
erkên me ji bîra me bibe. 

PDKÎ gellek caran bi lawazî û 
evraz û nişîvan re berbirû bûye, 
lê hemû carê xwedîezmûntir 
kirîz derbaz kirine û piştî hemû 
tengaviyan de serê xwe yê bilind 
rakiriye û dilê dijminên Kurd xis- 
tiye lerzê. 

Remza xweragirî û geşekirina 
PDKÎ li vir de ye ku PDKÎ parti- 
yeke zindî û demokrat e, û şiyana 
xwe rêkxistina di gel dem û 
rewşa siyasî ya nû û kirîz û ber- 
birûbûnên nû heye. 

Lewra PDKÎ şiya ye ku wek kelha 
berxwedan û berengarbûnê di 
lemberî zulm û zordariyê de her 
bi vî awayî rast bisekine û qet be- 
jna wê ne tewiyaye. 

Li 21’mîn salvegra karesata Mîko- 
nosê de careke din em emegda- 
riya xwe bi rê û şopa demokrat 
nû dikin, em pêdagir in heya ku 
mafên mirovî û siyasî û neteweyî 
ên xwe bi dest bixin, û emê heya 
wê demê dirêjîderê riya rêberên 
xwe ên nemir bin. 

]iyan û xebata Qazî, Qasimlo û 
Şerefkendî çiraya riya xebat û 
tekoşîna me ye 

Her bilind û pîroz be yad û 
bîranîna rêberê me ê jêhatî Dr. 
Şerefkendî! 

Silav li riha pak ya hevalan kak 
Fetah Ebdulî, kak Homayon 
Erdelan û Kak Nûrî Dêhkordî 
Bijî azdî, berdewam be xebat bo 
azadiyê, sipas bo guhragirtina we 









Deqa axavtina rêzdar Mistefa Hicrî di 

festîvala zarokan de 



Zarokên xweştivî! 

Hevalên birêz! 

Berpirsyarên beşa perwerdeya 
zarokan gellek bi xêr bên bo vê 
festîvalê. Ez jî xwe gellekî bextew- 
er dizanim ku beşdarî vê festîvalê 
me, ku çaremîn festîvala nawen- 
da Nêrgiz e ku ji bo zarokan pêk 
tîne. Festîvalek ku bi Festîvalek 
bi diruşma: "Em hemû zarokên 
yek nîştîmanî ne”. Diyar e ku bi 
nawerok jî ew yek cîbicî bûye. 
Zarokên her çar beşên Kurdistanê 
di vê festîvalê de kom bûne, bê gu- 
man yek ji êş û azaran ku civaka 
me li hemû beşan de dibînin, li ser 
zarokên me ne. 

Ew zarok aware dibin ku li 
guhertinên herêmê û li şeran de 
û li aştiyan de tu bandora wan 
nîne, lê qurbaniyê zulm û zoriya 
şerxwazên herêmê dibin ku her 
carê û li beşeke Kurdistana parve- 
kirî de bi awayekê li jêr siya dîk- 
tatoriyê de neçar dibin ku welatê 
xwe, warê xwe bi cih bihêlin û 
aware bin. Renge taybetmendiyek 
edin ya festîvala çaremîn ya zaro- 
kan ew be ku hejmareke zaf ya 
zarokên Kurdistanê, li jêr bando- 
ra şerekî de ku hikumeta Be’s ya 
Sûriyê dijî tewaya xelkê Sûriyê pêk 
aniye û bi taybetî dijî xelkl Kurd, 
aware bûne û li wargehê xwe û ji 
hezkiriyên xwe dûr ketine. 

Dîktator hemû, û di tev qonax- 
an de her yek ji wan bi awayekê 


xwestine ku bo serkût û kavilki- 
rina Kurdistanê û derbider kirina 
xelkê vê nîştimanê xelkê Kurd 
ji daxwazên xwe, ku daxwazên 
sereke ên jiyana îro ya cîhana 
pêşkevtî ne, bêdeng bikin. 

Zarok kuştine, jin û mêr enfal 
kirine, welatê wan hatiye kavilki- 
rin, eva çarenûsek e ku dehan sal 
e, mezin û biçûk, bi taybet zarokên 
Kurd diceribînin.her ev nawenda 
Nêrgiz ku ev festîval pêk aniye, 
bixwe nawendeke zarokên aware 
ên Rojhilatê ye. 

Li Başûr de jî bi dehan salan xelkê 
vê para Kurdistanê bi zarokên 
xwe re awareyî welatên cînar, bi 
taybetî îranê bûn û bi dehan salan 
li vî welatî de man û li awareyiyê 
de bûn, lê niha bi xweşî ve vegeri- 
yane himbêza nîştiman û warge- 
hê xwe, û li himbêza malbatên 
xwe de tên perwerdekirin. 

Ew berberekaniya ku di tev beşên 
Kurdistanê de heye, nîşan dide ku 
pîlanên dijminan bo awarekirina 
Kurd û zarokên wan nekarîne wan 
bigehîne armancên wan, belkû 
ew êş û azar her çend ku bihêztir 
û tundtir be, hesta welatperw- 
erî û xebat bo berberekaniyê, bo 
bidestveanîna mafên neteweya 
Kurd û herifandina hikûmetên 
dîktator ên deshilatdar bi ser 
parên Kurdistanê de bihêztir bike. 

Lewra her ew nivşa ku niha di tev 


beşên Kurdistanê de xebatê dike 
bo mafê neteweyî, dixwaze êdî 
gelê Kurd, û zarokên Kurd aware 
û derbider nebin û li welatê xwe 
de bikarin jiyaneke bextewerane 
hebin, wek tewaya gelên bextew- 
er ên îro rojê. 

Ew alaya xebatê di destê wan de 
ye, û bîstekê jî alaya xebatê ji destê 
wan neketiye. Bi taybetî di vî ser- 
demî de, em dibînin ku tevî vê ku 
êş û azara neteweya me û zarokên 
me her berdewam be, û li tev 
parên Kurdistanê de, bi cih hêlana 
mal û jiyan hatiye serê me hemi- 
yan. Lê bi xweşî ve em dibînin ku 
dijminên gelê me, ên ku xwestine 
neteweya Kurd çavtirsandî bikin, 
zarokên wan bikujin, mezinên 
wan bixînin nav girtîgehan, her 
ew in ku ber bi nemanê ve diçin. 

Em xatircem in ji vê ku gelê Kurd bi 
vê hişyariya ku bi dets xistiye, û bi 
xebata ku didomîne, serî natwîne, 
û zarokên wan li jêr tundûtîjiyê 
de perwerde dibin, agahiya wan 
ya siyasî bilindtir dibe, baştir li 
xebatê de beşdar dibin, û bo vê ku 
mafên wan binpê kirine, bi dest 
bînin û hûn zarokên hezkirî ku li 
çaremîn festîvala nawenda Nêrgiz 
de beşdar in, mînakek zindî ne bo 
vê îdiaya me. 

Dijminên me renge li hizra vê de 
bin ku zarokên me hertim seba 
vê jiyana dijwar ku hene li jêr 
tepeseriya rejîmê de nekarin serî 


hildin, lê ew têkoşîn û çalakiya ku 
di tev beşên Kurdistanê de heye, 
bi taybetî bo zarokan, nîşan dide 
ku serbarê vê hemû tepeseriyê, 
pêşkevtin û gihîştina bi armancan 
her berdewam e. 

Em xatircem in ku hûn zarokên 
niha dema ku mezin dibin bi kê- 
manî kin, parek zêde ji vê zulm 
û zoriya ku li ser we hebûye, û 
xatir cem in ku hûn xortên hêja û 
zarokên çavgeş herwa alahilgirê 
vê xebatê dibin ku dê û bavê we 
û nivşên pêşîn di detsê wan de 
bûye, û heya niha anîne, û hûnê 
bigehînin armancê û dijmin bê 
hêvî dibe. 

Hêviya min ew e ku zraokên her 
çar beşên Kurdistanê bi têkelawî 
û nîşandana behre û şiyanên xwe 
li bernameyên curbicur ên vê fes- 
tîvalê de baştir ji kultur û zimanê 
yektir agehdar dibin, ji êş û azarên 
yektir baştir agehdar bin û pêkve 
bizanin ku çar perçeyên Kurd- 
istanê her wek li duruşma wan 
zarkên hezkirî de hebûye, hekî di- 
jminên me sînor ji wan re danîbe 
û ew parve kiribin, ew sînor û 
parvekirin berevajiyê xwestek û 
daxwaziyên me Kurdan bûye, le- 
rwa em li dirêjahiya sedan salên 
borî de, û li pêşerojê de jî heya 
dema ku em hemû digîjine mafên 
xwe, ji xebat û têkoşînê nasekinin 
û serî bo biryarên dîktatoran na- 
tewînin ku dijminê gelê Kurd û te- 
waya azadîxwaêz herêmê ne. 

Ez hêvî dikim ku ew festîval 
serkevtî be, û tewaya bernameyên 
xwe ku rêk xistine, bi serkevtin 
ve bidawî bîne, û zarokên me li 
heyamê vê festîvalê de demeke 
xweş derbas bikin, û bi hewce di- 
zanim sipasiya Nawenda Nêrgiz 
û hemû wan hezkiriyan û wan 
berpirsyarên zarokan ku li Kurd- 
istanê de beşdarî li vê festîvalê de 
kirine, yan li vir nînin lê li ama- 
dekirina vê festîvalê de rolê wan 
hebûye, sipasiya wan bikim. Ez 
hêvîdarim ku festîvalên weha bi 
taybetî bernameyên wê, li xizme- 
ta zarokan de be, û pitir wan têkelî 
hevdu bike, da ku baştir hevdu nas 
bikin, baştir geşe bikin û berhem 
û jêhatîbûna xwe baştir nîşan 
bidin, pitir pêşbaziya pozetîv di 
nav hemû zarokan de serî hilde, û 
zarokên me ji van îmaknatên kêm 
ku hene bikarin mifahê wergirin, 
û şiyana xwe nîşan bidin. Carek 
din bixêrhatina we dikim bi tay- 
betî ew zarokên hezkirî ku age- 
hdar im ji riyên dûr ve hatine, bi 
hêviya vê ku mifaha baş ji vê fes- 
tîvalê wergirin, her serkevtî bin. 







Nerîna 

Lîderan 


"\ 



“Ma Kurd di- 
karin Fîzya û Kî- 
mya û Bîrkariyê 
bi Kurdî bix- 
wînin, kesê bix- 
waze Kurdî bix- 
wîne, bila here 
bakûra îraqê". 



"Kes nabe 
sînorên ax- 
avtinên xwe bi- 
bezîne, vir ne 
mulkê bavê tu 
kesî ye". 



"Sipaha Pas- 
daran bila ji siya- 
setê fêm bike, lê 
xwe tevlî siyasetê 
neke". 


Birêz Hesen Şerefî! "Pêkanîna Kongireya 

Neteweyî hêviya ji mêjve ya 
xortên neteweya Kurd e, û divêt 
em giring bizanin”. 


Hevpeyvîn: Hîwa Mîrzayî 

1. Giringiya lidarxistina Kon- 
gireya Neteweyî li serdemê 
niha de çi ye? 

Bersiv: giringioya lihevnêzîk 
bûn û hevsozî û piştevanîkiirna 
Kurdên her perçeyeke Kurdis- 
tanê ji xebat û mafên neteweyî ên 
Kurd, li parçên din ên Kurdistanê 
û herweha yekgirtin û alîkari- 
ya hêzên siyasî ên Kurd li her 
pereçeke Kurdistanê her ji mêjve 
hewcehiyeka xebata azadîxwa- 
zane û neteweyî ya Kurd bûye ku 
mixabin kêmtir ser giritiye, û li 
gor xebata giştî ya Kurd girngi- 
yeke weha pê nehatiye dan, eva 
jî di demekê de ye ku hikumetên 
zal bi ser her yek ji perçeyên 
Kurdistanê de, serbarê tewaya 
nakokiyên xwe li pêwendî li gel 
pirsa Kurd li herêmê de hevgirtî 
bûne, û pîlnên hevpar dijî Kurd 
darêtine û li serkûta Kurdan de 
hevkariya yektir kirine. 

Hekî hewcehiya hevgirtin û hev- 
soziya Kurd li her perçeyekê bo 
perçeyên din li holê de bûye, kêm 
û zêde renge li hinek qonaxên ze- 
manî de xwe nîşan dabe, lê qet bi 
qasî hewce û bi awayekî bi ban- 
dor li holê de nebûye, lê niha bi 
berçavgirtina zeqbûna doza Kur- 
dan li hemû parên Kurdistanê 
de, ew şert û merc û guhertinên 
ku rû dane, yan rû didin, vê dix- 
wazin ku Kurd bi awayê hewce 
avrûyê bide vê pirsa giring, û vê 
pirsê bi mercê serkevtina Kurd û 
geşekirina xebata Kurd li her çar 
parên Kurdistanê de bizane. 

Berî anîne berbasa Kongireya 
Neteweyî ya Kurd bi awayek 
micid û bo yekem car ku di vê 
rastayê de em pêngavan hilgirin 
karekî bi vêc, û di rastî de hêviya 
ji mêjve ya xortên neteweya Kurd 
e, û divêt em giring bizanin. 

2. gelo hûn dikarin ji me re 
bas ji komîte û komîsyonên 
lêjneya amadekar bikî, û bi 
baweriya wedeskevtên wan 
komîte û komîsyonan heya 
niha çi ne? 


Bersiv: Piştî civîna berfireh ya 
31'ê Pûşper ku bi destpêşxeriya 
serokê Herêma Kurdistanê 
hate encamdan, di vê civînê de 
pêşniyara pêkanîna Komîteya 
Amadekar ya Kongireya Netewî 
pêkhatî ji 21 kesan hate kirin. 

ew komîte dest bi kar bû û heya 
niha heşt komîsyon bo pirsên 
pêwendîdar bi civaka kurd- 
ewarî û xebata Kurd pêk anî, ku 
ew komîsyon ji bilî vê ku yek ya 
çend endamên komîteya ama- 
dekar têde beşdar bûn, li komek 
şareza û pisporên her yek ji pirs 
û mijarên her komîsyonekê mi- 
fah hatiye wergirtin û di her 
komîsyonekê de çend rapor ha- 
tin amade kirin ku piştî bas û 
gengeşeya li ser her gelaleyekê 
bo her komîsyonekê gelaleyeke 
bi tanê, û raporeke cihê pesenda 
endamên komîsyonan lê ket, ku 
rapor dane komîteya amadekar 
ya Kongireya Neteweyî û piştî 
behs û nirxandina her komîsyo- 
nekê bi hinek têbîniyan û dest- 
kariyan ve hate pesendkirin. 

Diyar e ku karê du komîsyonan 
maye ku li heyameke din ew jî wê 
herin rîza raporên pesendkirî. 

Ji bilî karê komîsyonan, komîteya 
amadekar ya Kongireya Netew- 
eyî a Kurd, diruşmên kongirê û 
hejmara mêhvanên derekî ku 
300 kes dibin, herweha hejmara 
beşdarên Kurd li her çar per- 
çeyên Kurdistanê ku 600 kes dib- 
in, diyarî kiriye. Lê di vê derheqê 
de, niha jî rêjeya her perçeyeke 
Kurdistanê nehatiye diyarîkirin. 

Bi baweriya min wek yek ji 
endamên 21 kesî ên komîteya 
amadekar ku li heyamê 45 ro- 
jên borî de ji nêzîk ve age- 
hdarê karê komîsyonan û heta 
endamên komîsyonên siyasî 
û dîplomasî bûm, min dît ku 
endamên komîsyonan çiqas 
zehmetiyan dikişînin, û enca- 
ma kar û zehmetên wan ez baş 
dinirxînim û raporên amadekirî 
bi karê serkevtiyane ya endamên 
komîsyonan dizanim, bi tay- 
betî ku bi encam gihîştina karê 



komîsyonan û heta komîteya 
amadekar ya kongireyê, bê arîşe 
nebûye, ku eva jî asayîye, jiber ku 
lênihêrîna partî û aliyên siyasî li 
her çar beşên Kurdistanê û rewşa 
xebata wan li her perçeyekê bi 
tawahî wek yek nîne, ku eva jî 
yekem car e nûnerên Kurd li her 
çar beşên Kurdistanê bi armanca 
pêkanîna kongireyeke Kurd ku 
peyameke hevpar hebe, û hemû 
aliyên xebata her çar perçeyan 
li ber çav bihê girtin dikare, vê 
asayî bûnê re pasawê bîne. 

3. Gelo sedemên paşxistina 
Kongireya Neteweyî çi ne? 

Bersiv: Parehêlana lidarxis- 

tina kongirê vedigere bo ser du 
sedemên sereke: Ya yekem eva 
ye ku komîteya amadekar ya 
kongirê li 45 rojan de herçend 
ku beşeke giring ya karên xwe 
bo amadekiirna karê kongirê 
danî, lê beşek giring û pirr bas û 
pirr bîrûboçûn mabûn, ku ew jî li 
heyamê 10 heya 12 rojan de ku 
bo roja kongirê mabû, bi kiryar 
îmkana vê tunebû. 

Cuda ji vê yekê jî, dem jî di cihê 
xwe de nebû jiber ku pêkanîna 
kongirê hewcehî bi rewşeke sa- 
lim ya pêwendiya di navbera 
partî û aliyên siyasî û aliyê asayî 
heye, ku rast di vê demê de, dema 
propagendeya hilbijartinên par- 
lementoya Herêma Kurdistanê 
hebû, ku pêşbaziya li navbera 
aliyên siyasî ên başûr li pey xwe 
anî, ew rewş hekî bo rewşa hil- 
bijartinê asayî ye, bo lidarxistina 
kongirê asayî nine. 

Lewra hem bo baştir û serûber 
tewawkirina karên komîteya 
amadekar ya kongirê û hem jî 
bona desteberbûna rewşa hewce 
bo lidarxistina kongirê, komîteya 
amadekar ya Kongireya Netew- 
eyî ya Kurd dema lidarxistina 
kongireyê paşve xist 

















Nasir Salihî esil 

25 sal bi ser karesta bi kom ya 
girtiyên siyasî li girtîgehên rejîma 
îranê de li havîna sala 1988’an 
de, ku heyva Xermananê kopka 
vê bûyer û karesatê bû, derbsa 
bû. Her li vê salê û li heyamê çend 
mehan de bi hezaran girtiyên si- 
yasî û şoreşger ku tawana wan 


tenê tekoşîna li pêxema azadî û 
demokrasî û mafên neteweyî de 
bû, li bêdadgehên rejîma Komara 
Îslamî de bi kom hatin îdamkirin. 

Rejîma Komara îslamiya îranê 
piştî qebûlkirina biryarnameya 
598’ê ya Konseya Ewlekariya NY 
li 26’ê Pûşpera 1367’an [1988] 


de, şikesta xwe ya li hemberî 
îraqê de qebûl kir û ji aliyek din 
ve, ji tirsê serhildana xelkê îranê, 
ên nerazî , û bi hukmê Xomênî, 
bi hezaran girtiyên siyasî li bê 
dadgehên rejîmê de bi diyarîki- 
rina lêjneyekê ji aliyê Xomênî ve, 
pêkhat ji: Axûnd Neyirî dadwerê 
dadgehê, Mistefa Pûrmihem- 
dî nûnerê Wezareta îtilaatê û 
wezîrê niha yê dozgeriyê, axûnd 
Îşraqî dozger, û Îbrahîm Reîsî ci- 
hgirê dozger, bi ragirtina hevdî- 
tinên li gel girtiyên siyasî li raserî 
îranê de, bi kom îdam kirin. 

kuştara bi kom ya girtiyên si- 
yasî bi hukmê rasterast ê Xomênî 
destpêka êrîşkirina rejîmê bo 
pêşîgirtin ji nerizayetiyên xelkê 
ji siyasetên rejîmê, piştî heşt sal 
şer û kavilkirina îran bû. Bi vî 
awayî li demsala havîna 1367 
(1988) rejîmê bi kuştara bi kom 
ya girtiyên siyasî bi xeyala xwe 
xwest ku partî û rêkxirawên si- 
yasî û xelkê bêzarbûyî, û nerazî 
ên îranê çavtirsandî bike, da ku 
rejîma Komara Îslamî her wa 
dirêjiyê bide deshilata xwe. 

Piştî kuştara cergbir ya bi kom 
ya girtiyên saiyasî di havîna 
sala 1988’an de niha jî girtin 
şopandin û îşkence û îdama xe- 
batkarên azadîxwaz ên gelên 
îranê, çi di nav girtîgehan de û 
çi jî bi awayê teror li navxwe û li 
derveyî welat dom heye. Jiber ku 


rejîma îranê li ser vê baweriyê ye 
ku tenê bi serkût û zulm û zoriyê 
dikare dirêjiyê bide temenê pirr 
ji şerm ê xwe. 

Ji aliyekî din ve niha jî girtîgehên 
rejîma Komara îslamiya îranê 
ji xwendekaran, rojnamenûsan, 
nîştimanperweran, ciwan û 
jinên qada xebata bo azadî û 
demokrasiyê, rêvîngên riya xe- 
bata mafê neteweyî pirr e. Her 
niha jî bê dadgehên rejîmê li 
jora dadgehên daxistî de dirêjiyê 
didine tundtirîn cezayan bi tay- 
betî cezayê hukmê îdamê li dijî 
şoreşgerên neteweyên îranê. Her 
niha zêdetir ji 80 kesî ji xortên 
xebatkar ên neweyên îranê bi 
mirinê re berbirû ne. 

Bona rizgarbûna ji vê rewşê 
rêçareya gelên îranê rûxandina 
rejîma îranê û damezrandina sîs- 
temeke federal û demokratîk e, 
da ku li pêşerojê de gelên îranê, 
şahidê ducarîbûna sîstemeke ne 
demokratîk nebin. 

Di vê boneyê de em silavan ji 
riha pak ya şehîdên riya azadiyê 
bi giştî û qurbaniyên kuştina bi 
kom ya girtiyên siyasî ên sala 
1367 (1988) re dişînin û em pey- 
manê nû dikin ku heya bidest- 
veanîna hêviyên wan dest ji xe- 
bata dijî Komara îslamiya îranê 
hilnegrin. 


Rêûresma 26'ê Xermananê li Nawenda 
3'ê ya Kuristanê birêve çû 



Rêûresma 26'ê Xermananê, 
21'mîn salvegera terora Dr. 
Sadiq Şerefkendî û hevalên wî, 
bi beşdariya hejmarek ji kadr 
û pêşmerge û endamên parti- 
yê, li Nawenda 3 a Kurdistanê 
birêve çû. 

Di rêûresmê de piştî pêşkêşkirina 
sirûda netewî ya "Ey reqîb" û 
rzêgirtin ji canê pak ê şehîdan, 
peyama Nawenda 3 a Kurdis- 
tan bi munasibeta terora Mîko- 
nosê, ji aliyê birêz "Qasim Keleşî" 


Endamê Nawenda 3 a Kurdistanê 
ve hat pêkêşkirin. 

Di beşa din a rêûresmê de 
pexşanek ji aliyê "Xalid Pariya" û 
herweha peyama sê rêlcxirawên 
Lawan, Jinan û Xwendekaran 
ji aliyê "Sinûr Heyranî" ve hat 
pêşkêşkirin. 

Sirûda "Cemal Îsma’îlî" û girûpa 
lawan a Nawenda 3, û herweha 
pexşana "Ta bo Kurdistan Çaveri- 
wanî" ku ji aliyê "Zehra Ezîzî" 
ve hatin pêkêşkirin, bêşa din a 
rêûresmî pêk anîn. 

Piştre rêûresmê bi sirûda "Ey 
hevalî têkoşer" û "Helbesta Yadi- 
gar", dawî bi karê xwe anî. 



Rêûresma 26'ê Xermananê li Nawenda 
l'ê ya Kurdistanê birûve çû 



Rêûresma 26'ê Xermananê 
21'mîn salvegera terora Dr. 
Sadiq Şerefkendî Sekreterê 
Giştî ê PDKÎ û hevalên wî, bi 
beşdariya hejmarek ji kard û 
pêşmerge û komîteyên parti- 
yê, li Nawenda 1 a Kurdistanê 
birêve çû. 

Piştî sirûda netewî ya "Ey reqîb" 
û rêzgirtin ji canê pak ê şehîdan, 
peyama Nawenda 1 a Kurdis- 
tanê bi munasibeta terora Mîko- 
nosê, ji aliyê rêzdar "Tahir Kesîlî" 


Endamê Komîteya Nawendî ve 
hat pêşkêşkirin. 

Di beşa din a rêûresmê de paya- 
ma hevpar a sê rêlcxirawên La- 
wan, Jinan û Xwendekaran ji 
aliyê "Awiyer Şêxî" û pexşanek 
ji aliyê "Nasih Xakî" ve hatin 
pêşkêşkirin. 

Paşan peyama Kempa Kawe a 
PDKÎ û pexşanek din ji aliyê "Çi- 
nar Behramî" ve hat pêşkêşkirin. 
Helbesta birêz "Osman Keremî" û 
çand sirûdên kora muzîk a PDKÎ, 
birgeya dawî a rêûremê bûn. 

D etstêwerdana kavilkarane 
ya îranê li nav karûbarên 
Sûriyê de ber bi zêdebûnê 
ve diçe. 

Di vê navberê de axavtinên berde- 
wam ên berpirsyarên leşkerî û 
siyasî ên rejîmê, derheq rol û 
pêgeha rejîma Sûriyê û rejîma 
Be’s ya wî welatî li sitratejiya ew- 
lehiya Komara îslamiya îranê de, 
vê yekê îsbat dike ku şerê Sûriyê 
girêdaneke tewaw bi Komara 
îslamiya îranê ve heye, wate şerê 
Sûriyê bo Komara îslamiya îranê 
şerê man û nemana wê bixwe 
ye, lewra desthilgirtina Komara 
îslamiya îranê ji piştevanîkirina 
Beşar Esed tenê vê demê dik- 
are îmkan hebe ku garantiyeke 
tewaw ji Amerîka û Rojava werb- 
igre bo parastina xwe li hemberî 
her êrîşeke navxweyî û derveyî, 
ku ew yek jî li rewşa îro ya siyasî 
ya herêm û cîhanê di gel eqil û 
lojîka siyasî li netebahiyê de ye. 

Ew giringiya Sûriyê bo Komara 
îslamiya îranê demekê dest pêkir 
ku Komara îslamiya îranê her 
ji destpêka ku hate ser kar, wek 
hêzeke dijî Îsraîlî û piştevanê 
Felestiniyan hemû bingehên îde- 
olojîk ên xwe bi dijberîkirina îs- 


Herweha gefxwarinên li dijî îs- 
raîlê hertim wek şemşîra Dê- 
moklês lê hatiye, ku li hemberî 
gefên Rojava li dijî îranê bikar 
hatiye. 

Bo vê meremê jî wan ji Sûriyê 
wek şarêya veguhastina alîkari- 
yên locêstîkî û çek û teqemeni- 
yan bo Hizbullaha Lubnan û 
girûpên cîhadî ên Felestînê mifah 
sitandine. Sûriye di şerê îran û 
îraqê de, tenê welatê Erebî bû ku 
piştevaniya îranê dikir, ku sede- 
ma wê jî vedigere bo tirsa Hafiz 
Esed û Partiya Be’s ya Sûriyê ji 
Partiya Be’s ya îraqê. Şerê îran û 
îraqê dibû sedema vê ku partiya 
Be’s ya îraqê nekare ku zextê bixe 
ser rikeberê xwe wate Sûriyê û 
di rastî de bala zêdetir bo aliyê 
îranê rabikêşe. 

Ew hevkêşe bi awayekî xweza- 
yî pêwendiyeke sitratejîk di 
navbera îran û Sûriyê de pêk anî 
û îran li çavê deshilatdarên Sûri- 
yê de kire hevalbend û piştevanê 
heta ser. 

Herweha îran û Sûriyê li Lubnan 
û Felestîn û sînorên Îsraîlê de jî 
komek armanc û berjewendiyên 
hevpar hebûn ku pêwendiya di 
navbera wan de qahîmtir kir. 

Niha Komara Îslamî serbarê 
hewlên xwe bona mayîna Beşar 
Esed bi her nirxekê gihaye vê ar- 
mancê ku zû yan direng deshilata 
wê bidawî tê û divêt di bîr û hiz- 
ra alternatîvekê bona parastina 
berjewendiyên xwe di herêmê de 


be, lewra ji aliyekê ve bi pêkanî- 
na girûpa çekdar ya taybet bi 
Elewiyan dixwaze ku di pêşeroja 
Sûriyê de beşek ji hevkêşeyê be û 
ji aliyek din ve bi hilkirina çiraya 
kesk bo Rojava, bi taybetî piştî 
hatine ser kar a Rûhanî, dixwaze 
ku vê mesajê bide wan ku li egera 
gerentîkirina berjewendiyên 
wê li pêşeroja Sûriyê de, bo sat 
û danûsitandinan li ser qedera 
Beşar Esed jî amade dibe. 

Gotinên wan dawiyane ên Ref- 
sencanî li derbarê daneberheva 
Beşar Esed û Sedam Husên û 
kîmyabarankirina "Xûte" di gel 
"Helebçe"yê mînakek ji wan çi- 


rayên kesk in ku dixwaze bêje 
Rojava ku li navxwe a rejîma 
îranê de hevhizriyeke tewaw li 
ser piştevaniya heta ser ji rejîma 
Sûriyê tuneye. 

Ehmed Wehîdî û Qasim Silê- 
manî du fermanderên pêşîn û 
niha ên rêkxirawa terorîstî ya Si- 
paha Quds hişdarî dane Rûhanî 
ku helwestên dewleta ll’emîn 
nabe cuda ji helwestên wan ên 
pêşîn di Sûriyê de bin. Ew ge- 
fxwarin eşkere dike ku alîgirên 
piştevaniya bi bê qise ya rejîma 
îranê ji Beşar Esed dixwazin çi- 
rayên kesk, hêlên wan ên sor 
derbaz neke. 


Ehmed Cenetî: Keçên xwedîhicab 
dema ku diçin bo zankoyê xirab dib- 

in 


E hmed Cenetî, îmam cûm’ê 
demî yê Tehranê û berpirsê 
Şêvra Nobedar a Yasaya Binge- 
hîn a îranê di gotinên xwe de di 
nimêja înê de gotiye ku keçên 
zankoyî ku dixwazin dersê bix- 
wînin, piştî çûna wan bo zankoyê 
çadirê radikin û xirab dibin. 

Berpirsê Şêvra Nobedar yê Ya- 
saya Bingehîn tevî rexnegirtin 
ji vê rewşê gotiye: "Zanko dibe 
nawenda zanist û cihek êmin 
be, xwendekar nomrê dixwaze 
û ji bo nomrê her karekî dê bike, 
heke Hicaba kesekê baş nebe, rê 
nedinê . 


Wî karmendên wezaretxaneya 
Komara Îslamî jî bi "cîrex- 
or û mûçexor" nav bir û rûyê 
gotinên xwe li Rûhanî kir û got: 
"Ez dibêjim birayê rêzdar! tu ji 
kîderê dixwazî dest pê bikî? Li 
cîrexor û mûçexoran ve dest pê 
bike. Kesek ku mûçe ji te werdi- 
gire, di îdareyan de neçar bike ku 
hurmeta Hicaba Îslamî ragirin û 
bibin Îslamî". 

Cenetî herwusa got: "Li rex beh- 
rê dijware, lê nemumkin nine, lê 
di zanko û îdareyan hêsan e". 

Dema pêşmerge 
di nava bajarê 
Sinê de bûn, 
min rojên herî 
xweş ên jiyana 
xwe derbaz 
kirin, jiber 
ku xelkê Sinê 
gellek hurmet 
ji pêşmergan 
digirtin, bo 
mînak dema 
em diçûn 
rêstûran an 
kafeyekê, 15 
kesan bi hevre 


Hevpeyvîn: Arif velzî 

M êhdî Şêyxî naskirî bi 
Mêhdî Tewrîwerî, kurê 
Hemexan sala 1338’an 
(1959)li gundê Tewrîwer a ser bi 
bajarê Sinê di malbatek cotkar de 
tê dinê. 

Mêhdî di temenê 5 saliyê de 
dibe ku nesaxiya Sorikê dikeve 
nava gundê Tewrîwerê de û qi- 
rana zarokan tîne, mixabin mala 
Mêhdî jî ji nesaxiya Sorkê bêpar 
nabe û di encam de sê xûşk û sê 
birayên xwe ji dest dide û tenê 
Mêhdî û xûşkek xwe sax dimînin. 
Sala paştir dema Mêhdî dibe 6 
salî, bi sedema nesaxiyê bavê 
xwe jî ji dest dide. 

Hejarî û destengî dibe sebeb 
ku dayîka Mêhdî nekarî zarokên 
xwe bişîne xwendingehê, lewma 
Mêhdî û xûşka xwe ji xwendinê 
bêpar dibin. 

Mêhdî Tewrîwerî nasyariya xwe 
tevî siyaset û PDK îranê weha 
tîne ziman: "Dema şoreşa gelên 
îranê dest pêkir, min pir ji Xom- 
eynî û Ehmed Moftîzade hez 
dikir, piştî heyamekê Ehmed 
Moftîzade Padigana bajarê Sinê 
ku di destê xelkê de bû, radestî 
hêzên Xomeynî kir û bi vî awayî 
hêzên ser bi hikûmetê dest avêtin 
kuştina xelkê sivîl û di encam de 
nêzîk bi heyvekê bi hizaran kes ji 
xelkê bajarê Sinê hatin kuştin. 


Piştî vê bûyerê min zanî ku Xom- 
eynî dujminê gelê Kurd e û min 
biryar da ku li dijî wan xebatê bi- 
kim, eva bû ku di 15’ê Cozerdana 
1358’an (1979) de, min tevî çend 
endamên PDKÎ têkilî çêkir û piştî 
5 rojan ez çûm û min weke dax- 
wazkarê endametiyê li kolana Fe- 
reh a bajarê Sinê xwe bi komîteya 
PDK îranê nasand û bi awayek 
fermî bûm endamê PDK îranê". 

Mêhdî rojên herî xweş ên jiyana 
pêşmergatiyê weha tîne ziman: 
"Di zivistana sala 1358’an(1980) 
de dema pêşmerge di nava ba- 
jarê Sinê de bûn, min rojên herî 
xweş ên jiyana xwe derbaz kirin, 
jiber ku xelkê Sinê gellek hurmet 
ji pêşmergan digirtin, bo mînak 
dema em diçûn rêstûran an kaf- 
eyekê, 15 kesan bi hevre xwarina 
me hisab dikirin. 

Herweha rojekê ez weke 
pêşmergê PDK îranê nobedarê 
bankê li bajarê Sinê bûm da ku di 
dema seredana xelkê de, qereba- 
lixî çê nebe, heya dema nobedari- 
ya min bi dawî hat, xelkê bi qasek 
kincên gerim, şal û saqe ji min re 
anîn ku min nekarî bi dest wan 
hemû kincan ber bi baregehên 
partiyê ve bibim, lewma ez neçar 
mam ku tirumbêlekê jê re big- 
irim". 

Di hember de jî rojên herî 
nexweş ên jiyana xwe weha tîne 


ziman: "Heyva duyemîn a dem- 
sala Buhara sala 1359’an(1980) 
bû ku şerê Sinê dest pêkir, wî çaxî 
Komele û Çirîk û piraniya aliyên 
siyasî, PDKÎ weke sazişkar nav 
dibirin, lê paşan derket ku ne 
wusa ye, jiber ku tenê PDK îranê 
bû ku di wî şerî de ber xwe da û 
27 rojan li hember hêzên êrîşkar 
ên Komara Îslamî sekinîn û 26 
şehîd dan, wî çaxî derket ku PDK 
îranê şoreşvan e, ne sazişkar, 


jiber ku tewahiya hêz û aliyên din 
bi hevre 26 şehîd di wî şerî de 
nedan. Mixabin di wî şerî de êriş 
hat ser likek ji pêşmergên partiyê 
û tewahiya pêşmergên likê hatin 
şehîdkirin, bona alîkariyê lika din 
ku em bûn, em çûn, lê me nekarî 
ku wan rizgar bikin û ez jî birîn- 
dar ketim, eva roja herî nexweş a 
jiyana min e". 

Mêhdîderheqjiyanaxweahevpar 
dibje: "Sala 1371’an(1992) li Qis- 
lanê min tevî Bihar Rostemî ku 
wî çaxî bona pêşmergatiyê hati- 
bû nava refên pêşmergan, jiyana 
hevpar pêk anî û berhema jiyana 
me jî du kur û keçek e". 

Mêhdî Tewrîwerî dibêje: "Tenê 
min hêviyek heye, ew jî ev e ku 
PDK îranê hewil bide ji vê jiyana 
kempnişîniyê xwe derbaz bike 
û weke salê 67 - 68’an (1988 
-1989) bihêz be û cardin vegere 
nava xelkê xwe de". 

Mêhdî rû li xelkê Kurdistanê dike 
û bi vê gotinê hevpeyvîna xwe bi 
dawî tîne: "Xelkno! heya kengî 
hûn wê bi diruşmên direvîn ên 
Komara Îslamî a îranê bên xa- 
pandin, û herin ser sindûqên 
dengdanê? 

Bes e êdî qebûl nekin û dest 
avêjin şoreşek seranserî, da ku 
bi alîkariya tev aliyan, em ji vê 
rewşê derbaz bin û dawî bi deshi- 
lata melayan bêt". 



Mihemed Şêyxî û hevjîna wî 









Girîngînedana Komara Islamî 
bi geşekirina perwerdehiyê di 

îranê de 



N: Hesen Salihzade 

P erwerde di her civakekê de 
weke beşa sereke û binge- 
hîn bona pêşkevtin û der- 
bazbûn ji paşvemanê tê hesiban- 
din. Her jiber vê yekê ye ku bûye 
cihê hûrbînî û çavedêriya taybet 
a berpirsyarên her deshilatekê. 

Lewra her welatek hekî bona 
pêşkevtinê xebatê bike, gerek 
di despêkê de û berî her karekê, 
hêza amade û jêhatî a mirovî 
berhev bike. Lê di sîstema deshi- 
latdariya Komara Îslamî a îranê 
de, piştî ku meclisa Şêvira Îslamî 
deng bi wezîrê pêşniyarkirî a 
dewleta yazdemîn neda, Weza- 
reta Perwerde û Hînkirinê weke 
yek ji wezaretên herî girîng û ber- 
fireh di îranê de, bê berpirsyar 
ma û heya pêşerojek nediyar jî 
çarenûsa wê bi qeza û qederê hat 
sipartin. Meclisa Şêvira Îslamî 
di îranê de tu caran nekariye ku 
nûneratiya xelkê bike û baweriya 
xelkê bidest bîne, jiber ku şiyana 
biryardana xweser nine û weke 
berê her di xizmeta berjewendi- 
yên taqima deshilatdar di welat 
de maye. Di çend salên derbaz- 
bûyî de wezîrê Parwerde û Hînkir- 
inê bilez û bi awayek ne şareza, 
pirojeya çend guherînkariyên 
weke bêhnvedana Pêncşemiyê û 
guhertina sîstema polan(kilasên 
dersê) derxist holê, yan jî di bû- 
yera tal û bijan a gundê Şînawê 
û çend bûyerên din ên weha de, 
ku têde berpirsyarên payebilind 
ên hikûmetê bi awayek bêhur- 
metiyane bersiva civakê dan û 
xwe di bûyeran de berpirsyar 
nedizanîn, meclisa Şêvra Îslamî 
jî di vê pêxemê de nekarî ku tu 
zext û gîvaşekê bixe ser aliyên 
peywendîdar. Civaka me gellek 
caran di encama xemsariya ber- 
pirsyarên binyatên perwerdeyî 
de, tûşî bûyerên karesatbar bûye, 
lê binav nûnerên xelkê dengê xwe 
xistine kêleka dengê berpirsyarên 
deshilatê û tu dijkiryarek taybet 
ji xwe nîşan nedane ku wezîrê 
Perwerdê û karbidestên wê beşê, 
pêdeçûnê bi ser kiryarên xwe ên 
şaş de bikin. 

Piraniya bûyer û karesatên 
xwendingehên îranê bi sedema 
bê îmkanatî û nedana bûdceya 
taybet û hewce bo dezgeha par- 
werdehiyê diqewimin. 

Herweha bêparbûna bi hezaran 
zarokên temen 6-15 salî ên 
malbatên kêmdahat û hejar dûrî 
xwendinê ketine û eva jî bûye 
sedem ku hejmara xwendekarên 


xwedî behre di îranê de roj bi 
roj ber bi zêdebûnê ve here. Eva 
di demekê de ye ku welatê îranê 
welatek dewlemende bi çavkani- 
yên bingehî ên weke petrolê, 
eva jî bûye sedem ku piraniya 
nawend û binyatên berjewendîx- 
waz ên deshilatê û heta beşek 
berçav ji aliyên binajoxwaz û ter- 
orîstî dii cîhanê de jî, bi dahata vê 
xizîneyê(patreol) vehesiyên. 

Li gorî gotinên karbidestên 
payebilind ên wezareta Perw- 
erde û Fêrkariyê di kabîneyên 
berê de, dema dabeşkirina bûd- 
ceya welat, wezareta Perwerde 
û Fêrkarî dikeve qonaxên herî 
dawiyê û tu hewlek li hember pir- 
sa fêrkariyê nahê dan û nêrînek 
zanistî bo pêşeroja welat nahê 
berçavgirtin. Di xwendingehên 
îranê de salane bi awayek berde- 
wam em şahidê bûyerên dilêş in 
ku hokarên wê ji aliyekê vedigere 
bo xirabiya avahî û pêdawîstiyên 
xwendinê û ji aliyê din bo dabîn- 
nekirina mafên xwendekaran û 
girîngînedan bi guherîna jiyana 
mamostayan. 

Karbidestên parwerdehiyê tu 
girîngiyekê nadin rewşa xirab a 
jiyana mamosta û xwendekaran 
di îranê de. Eşkerekirina rastiyan 
vê yekê nîşan dide ku perwerde 
di îranê de, bûye goriyê taqimek 
berpirsyarên kevneparêz û bi 
tenê di hizra baştirkirina pêge- 
ha xwe de ne. Ev girûpa han bi 
vê nêrînê ku binyad û dezgehên 


perwerdehiyê tu dahatek aborî 
bi dû xwe re naînin, hertim bona 
vê kar kirine ku pirsa perwerd- 
kirinê roj bi roj îzoletir bikin û ji 
rêya rast derbixin. 

Di encama hewl û tekoşîna ber- 
pirsyarên rejîmê li dor berde- 
wamiya siyaseta ferq û cudahî- 
danan di wezareta Perwerde û 
Fêrkariyê de, çend diyardeyên 
nerênî(nigetiv) derketine holê 
ku weke tehlûke li ser pêşeroja 
fêrkariyê tên hesibandin. Eva ku 
îro di rewşa ewlehî ya dezgeha 
parwerdehiyê de tê xûyaki- 
rin, bêparkirina xwendekarên 
netewên îranê ye ji xwendina bi 
zimanê dayikî. 

Rêveber û şarezayên zanistî xis- 
tine perawêzê û derfet ji wan re 
nahê dan. Rêveberiyên bilind di 
piraniya organ û xwendingehan 
de di destê kesên ne şareza de 
ye. Rejîma Komara Îslamî di cihê 
vê de ku behreya baş ji dahatên 
xwezayî ên welat wergire û di bin 
siya wê mîkanîzmê de derfeta kar 
û asayişê bo xelkê xwe pêk bîne, 
bona pirojeyên formalîte, çek 
û teqemenî, xercên zaf di warê 
îdolojiya leşkirî siyasî û berjew- 
endiyên takekesî ên karbidestên 
hikûmetî de, tên bikaraanîn û 
di encam de, kirîzên civakî der- 
dikevin holê ku kêmrengkirina 
wan kirîzan jî pir zehmet dibe. 
îro rojê bi dîtingeha piraniya 
welatên cîhanê, mijara pêşeroja 
zarokan weke mijara herî sereke 
di pirograma karê dewletê de 


ye. Bo vê meremê jî weke erkek 
mirovî bodceya taybet jêre tê 
berçav girtin û bi kiryar hewla 
nehêştina nexwendewariyê didin 
bê vê ku reklamê jêre bikin û kes- 
atiya zarokan bişikênin. 

Di welatên weha de sindûqa 
bîmeya malbatan, weke piştevanê 
serek a malbatê, her di despêka 
jidaykbûna zarokan de heya ku 
temenê wan digîje 18 saliyê, bi 
awayek çalak mijûlî xizmetkariyê 
ye. Cuda ji vê ku heyvane alîkari- 
ya diravî bo her zarokekê diçe ser 
hisêba serperestên wê/wî, û berî 
destpêkirina xwendinê jî tewa- 
hiya hewcehiyên xwendina her 
zarokekê li stûyê sindûqa navbirî 

ye- 

Dewlet jî li kêleka xizmetgûzari- 
yên xwe ên berfireh, bi belaş 
zarokan dişîne ber xwendinê û 
karkirin ji wan re qedexe kiriye û 
xwendin heya temenê 16 saliyê jî 
weke îcbar hatiye ragehandin. 

Li hember de, bi avrûdan ji 
sîstema deshilatdariya Komara 
Îslamî û şêwaza reftarkirin li 
hember mijara mafê zarokan, 
derdikeve ku berpirsyarên me ne 
tenê hewla dabînkirina asayiş û 
pêşeroja zarokan nadin, belkî bi 
ewlehîkirina nêrîn û hizrên wan, 
rastiyan vedişêre. 

Berpirsyarên perwerdehiyê bi 
hêceta alîkariyên madî, hindek 
kiryarên nezok û ne zanistî û ne 
serdemiyane encam didin ku tenê 
şikandina keramet û kesatiya 
xwendekarên hejar û malbatên 
wan bi dû xwe re tîne. Gelaleyên 
weke "Cejna atifeyan, sindûqa 
asayişa qutabiyan, alîkariya 
qutabiyên bê beza’et û .... hwd". 

Herçend sebaret bi siyaseta ferq 
û cudahîdanan û bihêzkirina 
nawendên sîxurî, terh û gela- 
leyên mezin di berdest de ne, lê 
di vir de merem ji anîna van çend 
mînakên biçûk tenê jiber vê yekê 
ye ku di çardîwara xwending- 
ehan de bimîne. 

Herweha armanc baskirin ji siy- 
asetên riyakarane ên karbidestên 
rejîmê ye ku bi dirûşmên bi ber- 
çav ên weke "Edlî Elî û îslama 
nab a Mihemmedî", bi destek ve- 
kirî serwet û samana gelên îranê 
didin taqimek girêdeyî bi xwe û li 
hember de xwedî heq ên vî welatî 
ku heman zarokên feqîr û hejar 
in, ji her cure alîkariyekê bêpar 
dikin. 

Gulbax Behramî: Helbestên bergirî û 
şoreşgêrî her tim bingeha destpêkî 
ya nivîsandinên min bûne, lewra bê 
nîştiman û helbest ez natewaweke na- 

tewaw im 


Gotinên 
Pê§înan 



Hevpeyvîn: Îdrîs Sitwet 


Golbax Behramî kê ye? 

Ez Golbax Behramî her ji vê 
demê pê ve ku min xwe nas kiri- 
ye, ez endamê PDKÎ me. Ez di sala 
1982’an de li bajarê Dîwanderê 
ya ser bi parêzgeha Sinê li Kurd- 
istana Rojhilat ji dayîkbûme. Min 
xwendina xwe li bajarê Dîwan- 
derê temam kir û min her li wêî 
bajarî ji rêya Encûmena Edebî a 
bajarê xwe ve, dirêjî bi hewlên 
xwe dan û çalakiyên hunerî ên 
xwe dest pê kirin. 

Min her ji sala 2000’ê pêve 
bo zeqkirina zimanê Kurdî û 
nivîsandina helbestan hewil dan, 
ku mixabin li jêr siya desthelat 
û yasayek hakim de pişt guh ve 
hatiye avêtin. 

Her ji vê demê pêve heya niha 
berdewam im li nivîsandinê, û 
heya qasekê jî min kariye sitayl û 
dengeke helbestan ya cuda bim, 
û sitayla taybetî ya xwe di rêya 
helbestan de bibînim, û herwusa 
bi hîskirina bi berpirsayetîkirinê 
li hember xebata rewa ya gelê 
me, û ev zulm û neheqiya ku li 
hember neteweya kurd tê kirin, 
min hewil da, ku bibme beşek 
ji xebata pîroz û rewa, û ji rêya 
helbestên nîştimanî, ji axê ve bo 
axê û ji nîştimanê ve bo pêşmerge 
binivîsînim, weke endamek PDKÎ 
mezintirîn şanaziya min eva 
ye ku bo deqeyek jî bibe, ji rêza 
çeperên kurdayetiyê, helbest- 
vana gelê xwe bim û di vê der- 
heqê de her tim pêşmergane 
binivîsim û bijîm, û herwusa di 
ragehanên PDKÎ de bikaribim 
beşek biçûk bim li karên pîroz 
ên pêşmergayetiyê, û endameke 
nevest a PDKÎ bim, û berdewam 
dibim heya xebat berdewam be. 

Niha jî li herêma Kurdistanê û li 
bajarê Hewlêrê bi hêvîya azadî û 


bidestveanîna armancên pîroz ên 
xwe dijîm. 

Min ji sala 2008’an pêre piraniya 
gotar û helbestên xwe li govar 
û rojnameyan de bilav kirine, û 
yekem pirtûk jî li sala 2012’an 
de bi navnîşana "Nîwey pirî min, 
niwey betalî awêne" bilav kir, ku 
ji aliyê Yekîtiya Nivîskarên Kurd 
taya Kerkûkê ve hatiye çap û bi- 
lavkirin, ku ji 150 rûpelî pêk hati- 
ye û bi tîraja 500 daneyî hatiye 
çapkirin. 

Berhemên din ên niha ku ama- 
deyî çapkirinê ne, pêk tên ji: 
Pirtûkek ku wergêrana komelek 
gotarên felsefî ji fîlesofên cîhanî û 
herwusa xwendinek nû bo dîroka 
Fîmînîzmê ye ku ji Farsî ve hatine 
wergêrandin û pirtûkek jî ku ji 
komek helbestên bilav nekirî pêk 
hatiye, amadeyê çapê ne. 

Gelo tu di destpêkê de dikarî 
bo me hinek basa jiyana Edebî 
ya xwe bikî? 

Ez di sala 1995’an de ku bûme 
endamê Encûmena Edebî ya ba- 
jarê Dîwanderê min bi awayek 
micit çalakiyên edebî ên xwe dest 
pêkirin, û berdewam bûm, û wek 
endamê Encûmena Edebî - çandî 
a bajarê Dîwanderê min dirêjî 
bi çalakiyên xwe dan, û ez li pi- 
raniya Fistîval û çalakiyên edebî 
û çandî ên bajarên kurdistana 
rojhelat de beşdar bûm, dawîn 
çalakiyên min li kurdistana Ro- 
jhilat eva bû ku li Reşemeya sala 
2009’an de min beşdarî li fistîv- 
ala helbestên hevçerx ên Kurdî li 
bajarê Pîranşar de kir. 

Tê gotin edebiyata jinane û 
edebiyata mêrane! Gelo tu 
heya çi qasekê tevî polên- 
bendîkirina edebiyatê li ser 
bingeha regez de yî? 

Ez tevî polênbendîkirina edebi- 
yatê de nînim, û tevî vê da nînim 
ku edebiyat bi giştî û bixasmanî 
helbest bêt parvekirin û mohra 
regezî pêve bizelqînin, lê ez li ser 
vê baweriyê me ku dengê helbes- 
tan û darêtina hest û çawaniya 


têfikrîn û dîtingehan e ku dik- 
are deqeke helbestên mêran ji 
helbestên jinan, ji hev cuda bike. 

Bi giştî ez dikarim bêjim ku di 
her civakekê de ku hewldan ji bo 
hemberî mêran û jinan û têkoşan 
bo bidestveanîna mef hebe, ku 
ji dîtingeha takên vê civakê ve, 
ew mafe tuneye, û yan jî hatiye 
zewitkirin û sînordar e, û yan jî 
heye û hêj pê negihiştiye, li wir 
edebiyat jî bi arasteya vê rastiyê 
de diçe ku beşek e ji rastiya kêşe 
û kirîz û newekheviyên vê ci- 
vakê. "Helbestên jinan" dibêjine 
helbestekê ku taybetmendiyên 
cîhana jinane bi bîr û hizr û dî- 
tingehên jinane derdixe rojevê. 

Ez li ser vê baweriyê me ku 
"helbestên jinane" destewajeyek 
giştgîr û çend biyavî ye ku tevî 
"helbestên jinan" cuda ye, lê di 
encam de digihîjne hevdu. 

Lewra ev bi hevdu gihîştine 
darêtiyê forma edebiyatekê ye ku 
jinbûna helbestvan ji çawaniya 
derbirîn û bikaranîna peyvan û 
nexşandina ev wêne û helbestan 
zeq û berçav dike, ku deranîn 
û derbirê cîhanek jinane ye, di 
helbestê de. 

Hewce ye ku vê jî ji bîr nekin ku 
hemû helbestvanên jin helbestên 
jinane nabêjin. 

Eva jî pêka hilkevt û hizr û her- 
wusa rewşeke rastîn û ne rastî 
ye, ku helbestvan bo hizir kirinên 
xwe di cîhana xwe de bikar tîne. 

Gelo tu hez ji helbestên siyasî 
(Helbestên şoreşgêrî) dikî, yan 
helbestên evîndariyê? 

Helbest peyameke helbestvanê 
ye, ku tevlî hunera afirandinê 
dibe û dibe dengek hevpar bo 
azirandina ev hîsa hevpar, ku 
beşek ji me hemiyan e. 

Her tim nîştiman beşek bûye ji 
panahiya cîhana min û helbestê, 
ku her tim min li vir de kariye 

Tiştê ku mirov dixwaze bila ew 
be bila hinekî cûda be. Heke mirov 
tiştekî bixwaze û bi tûmî tune be 
qet ne xweş e,lê hinek hebe an bi 
kêmanî hebe ji tunebûnê çêtir e. 

Bila buhur be, bila kûr be: 

Buhur cihê ku mirov tê re der- 
bas dibe. Dibêjin bila cihê mirov 
tê re derbas be hebe bila kûr an 
teng be.Karekî ku mirov bike lê rê 
ya çêkirina wî karî hinekî bi daf ê 
astengî be lê wekî din çare tune- 
be û divê mîsoger ew kar jî bi cîh 
bê,wê demê mirov dibêje, de bila 
karê me here serî ev astengî ne pir 
muhim e. 

Bila ciwangê rokê bim ne çêle- 
ka sed rojî bim: 

Ciwange nîşanê mêraniyê 
ye,çêlek nîşanê bikaranînê 
ye.Heke hinek ji mirov re bibêje tê 
bi çêlekî bimîne ez dê te sed rojî 
xwedî bikim,lê tu bibêje ez dê li 
ser xîreta xwe bimînim wê demê 
tenê em dê nanê rojekê bidine te. 

Bila girtiyê hepsa be bila ne 
miriyê gora be: 

Vegera mirinê tuneye lê hêvîya 
vegera hevsê(girtîgeh) heye. 
Dema mirov ji her duyan yekî bi- 
pejirînê mirovê bibêje, girtîgeh. 
Wekî dibêje "divê mirov xwe ji 
mirinê û tiştên metirsiya mirinê 
tê de hebe biparêze." 

Bila keç be bila pîr be: 

Ev gotin him li ser zewacê him 
li ser tiştekî kirînê hatiye gotin. 
Dema zewacê kî dibe bila bibe li 
jinek bî nagere, pêşî li qîzekê dige- 
re.Tiştekî ku mirov bikire jî mirov 
dibêje bila nuh be an nehatibe bi- 
karanîn. 

Ş aristana Abdanan yek ji 
şaristanên parêzgeha îlamê 
ye û li sala 1374’ a Rojî 
(1995)li şaristana Derêşehr cuda 
bû û bû şaristanek serbixwe ku li 
başûrê îlamê û di navbera du çi- 
yayên "Kebîr kûh” û "Dînar Kûh" 
hilketiye û ji ber ku ev şaristane 
di navbera wan çiyayan de hilk- 
ketiye rêyên çîrançep û pir ji tirs 
û tehlûke hene ku ji dilê çiyayê 
Kebîr kûh re derbaz dibe û ji 
ber ava zaf li vê deverê, derdora 
vî şaristanî bi piranî darûbar e 
û av û hewayek hênik û xweş û 
dilrevîn heye û gişt demsalên wê 
di xwezayê de tên xûyakirin û ji 
ber çavkaniyên ava zaf û axek baş 
xelkê wê deverê bi piranî mijûlî 
cotkariyê û terşdarî (pezdarî) yê 
ne. 


Panahiya vê şaristanê 2385 he- 
zar kîlometra çargûşe ye ku dike 
% 11,94 ji panahiya parêzgeha 
îlamê. 


Li gor serjimêriya sala 1385 a 
Rojî (2006) şaristana Abdanan 
47,370 hezar kes e. 

Navê Abdanan li zafbûna ava 
vê deverê hatiye û hebûna zêde 
çavkaniyên avê wek kanî û 
rûbarên mîna Dûyrc û Siyah gaw 
şahidê vê rastiyê ne. 

xelkê wê deverê kurd in û bi 
kurdî û bi devoka Lorî û Lekî di- 
peyvin. 

Ev şaristane bi sedema pêkhati- 

yên çiyayan û kevnaretiyê, cihên 
geryan û Torîstiyên cûrbicûr 
hene wek: Girê "Poş Qelê" (pişt 
kelhê)ku kevnaretiya wê vedige- 
re bo serdemê Sasaniyan, kelha 
Hizaranî, şikefta Mijare, Seraba 
Abdanan, dîmenên ciwan ên çi- 
yayên "Kebîr kûh” û "Dînar kûh" 
û, Seraba Textan, çiyayên Enaran 
û kasêmest, ziyaretgeha Sela- 
hedîn Mihemed, gola cemik ya 
Siyah gaw, tengeya Xirûsî û av- 
bere, rûbarên Mûclsûn û Xirîne, 
bendava Çişmkebûd, dolpehnê 
û...hwd. 

şaristana Abdanan ji aliyê başûrê 


rojava tevî Dêhloran, ji bakûrê 
rojhelat tevî Derê şar û ji başûrê 
rojhelat tevî şaristana Endîmêşk 
hevsînor e. 

Ev şaristane ji 3 bexşan pêk tê, 
wek: Bexşa Merkezî, Serabbax û 
Mûrmûrî. 

Şaristana Abdanan, Şaristanek 
kevne û şûnwarên kevn jî hene 
û em dikarin îşare bi kopika kev- 
nar ya Hizarderî ku bi kopika Sîs 
binavûdenge û vedigere bo ser- 
demê Sasaniyan û mixabin ji ber 
xemsariya berpirsên pêwendî- 
dar zêde xira bûye, û kopk Tepe, 


Ev şaristane giranbihayek baş di 
warê çavkaniyên Petrol û Gûgird 
û kaniyên ava germ jî hene û di 
warê torîsmê de giringiya xwe 
heye. 


bajarê dîrokî yê Cûlyan û kopika 
Hizaranî bikin. 


Tehrîman şiyanên malî ên îranê kêm kirine 

bibim pêşmerge û dayk û xak û 
evîndar. 

Helbestên bergirî û şoreşgêrane 
her tim bingeha destpêkî ya 
nivîsandinên min bûne, lewra 
bê nîştiman û helbest ez na- 
tewaweke natewaw im, û herwu- 
sa di demekê de ku helbestvan 
pesna ciwanî û evîndarî û jiyan 
û ...hewd dike, û di jan û xemên 
hevpar de tevlî riha helbest û 
peyv û cîhana derdorê dibe, tê vê 
wateyê ku hurmeta nirxên hun- 
dirîn ên xwe û xwendevan digire. 

Gelo tu zaftir hez ji kîjan 
helbestan dikî, helbestên 
kilasîk yan ên nû? 

Qonaxa helbestên kilasîk binge- 
ha têfikrîn û berevpêşçûna 
edebiyata kurdî bû ku helbest- 
vanên vê qonaxê pir bi şarezayî 
karîn ezmûnek dewlemend di vê 


qonaxê de raxînin berçavan, ku 
heya niha jî dom heye, ez pir hez 
ji helbestên kilasîk ên kurdî di- 
kim û bitaybet Mamosta Hêmin û 
Mehwî û Nalî, ku di demên zû de 
hatine û her bêhna tazebûnê hil- 
girtine û niha jî her nû ne, û têne 
xwendin, lê weke nivîsandin, bi 
piranî helbestên azad dinivîsînim 
û heya niha min helbestên kilas- 
îk li ser şêwaza kêş û serwa ne 
nivîsandine, û ez tenê xwendev- 
aneke baş ya wan im. 

Gelo tu helbesta kurdî di çi as- 
tekê de dibînî? 

Helbesta niha ya kurdî pir cudat- 
ir in ji qonaxên berî xwe kariye 
bibe ezmûnek diyar û li ser destê 
helbestvanên nûxwaz û nûtirx- 
waz jî, karwana helbestên kurdî 
berev pêşve bibe, her çi qas hin- 
dik jihevbilavî pêve diyare, lê bi 
giştî di pêşveçûn û serkevtinê de 

ye- 


Dîvîd Kûhen cîgirê Wezîrê 
xizîneya Amerîka di warê ter- 
orîzmê de dibêje ku tehrîmên 
aborî ku bi ser îranê de hatine 
sepandin, şiyanên malî ên ko- 
mara Îslamî bo piştgirî ji Hiz- 
bullaha Lubnanê kêm kiriye. 

Li gor nûçegehaniyan, kûhen 
gotiye, Hizbullaha ketiye hizra 
alîgirên din ên malî, û rojavayê 
Afirîqa jî di vî warî de bo Hizbulla 


giringî heye ku niha alîkariyên 
malî ên vê girûpê ji aliyê îranê ve 
bi dest tên, lê îran ketiye bin zex- 
tê û piştgiriya îranê bo alîkariyên 
malî bi Hizbullahê kêm bûye. 

Cîgirê Wezîrê Darayî yê Amerîka 
serast kir ku Hizbullaha Lubnanê 
tenê bo alîkariyên malî rû ji roja- 
vayê Afirîqa nake û ew dixwaze 
di vê deverê de jî çalakî hebin. 

